recursal/SuperWikiNEXT-32B huggingface dataset:
**Maria Löfgren** (s. 8. marraskuuta 1968 Lohja) on suomalaisen työmarkkinakeskusjärjestö Akavan puheenjohtaja ja Julkisten alojen koulutettujen neuvottelujärjestö JUKOn entinen toiminnanjohtaja. Löfgren on puoluepoliittisesti sitoutumaton.*lähde?*

Koulutus
--------

Koulutukseltaan Löfgren on oikeustieteen kandidaatti.

Ura
---

Löfgren työskenteli vuosien 1992–1996 ajan perheensä omistaman yrityksen*lähde?* lakimiehenä ja henkilöstöhallinnosta vastaavana henkilönä. Vuonna 1996 Löfgren siirtyi perheyrityksestä Suomen Ekonomiliito SEFEen työ- ja virkasuhdelakimieheksi. Tässä tehtävässä hän toimi 1996–2006. Akavassa Löfgren on toiminut 2006–2017 lakimiehenä ja työelämäasioiden johtajana.

Löfgren toimi JUKOn toiminnanjohtajana vuosien 2017–2022 ajan.

Akavan liittokokous valitsi Löfgrenin puheenjohtajakseen marraskuussa 2022 edellisen puheenjohtajan Sture Fjäderin tilalle.

Akavan puheenjohtajavaalit 2022
-------------------------------

Maria Löfgren asettui ehdolle Akavan puheenjohtajaksi Suomen Lakimiesliiton pyynnöstä ja tuli valituksi puheenjohtajaksi kaudelle 2022–2024.

Lähteet
-------

1. 1 2 3 4  Maria Löfgren, Toiminnanjohtaja *Juko*. Viitattu 28.9.2022.
2. ↑  Iida Ylinen: Akavan puheenjohtajavaali: Esittelyssä Maria Löfgren *Akava*. Viitattu 28.9.2022.
3. ↑  Lakimiesliitto esittää Maria Löfgreniä Akavan puheenjohtajaksi *Lakimiesliitto*.  20.6.2022. Viitattu 28.9.2022.

Aiheesta muualla
----------------

* 

|  |  |  |
| --- | --- | --- |
| Edeltäjä:**Sture Fjäder** | **Akavan puheenjohtaja**2022– | Seuraaja:**–** |
**Kartlos** (georg. ქართლოსი) oli Georgian legendaarinen perustaja ja georgialaisten myyttinen kantaisä. Häntä on pidetty nimenomaisesti maan ydinosan eli Kartlin (antiikin lähteiden Iberian) perustajana, ja hänen nimensä onkin sama kuin maantieteellisellä alueella. Hänen tarinansa kerrotaan keskiaikaisessa georgialaisten kronikoiden kokoelmassa *Kartlis tskhovrebassa*, jonka Leonti Mroveli lienee koonnut suullisesta perinteestä 1000-luvulla.

Legendan mukaan hän oli Targamoksen poika ja siten Haosin, Movakosin, Lekosin, Herosin, Kavkasosin ja Egrosin veli. Muut Kaukasian alueen kansat saivat heistä alkunsa. Kartlos yhdisti kansansa, nousi heidän päällikökseen ja perusti Kartlin kaupungin. 

Joidenkin nykytutkijoiden mukaan Kartlos vaikuttaa alun perin olleen varhaisen georgialaisen kansanperinteen keksintö, ja häntä alettiin pitää vasta myöhemmin keskiajalla todellisena historiallisena hahmona ja Georgian kansan aitona perustajana. Kartlosilla oli perinteen mukaan useita poikia ja pojanpoikia, Mtskhetos, Gardabos, Kakhos, Kukhos, Gatšios, Uplos, Odzrkhos ja Džavakhos, joista tuli nimiensä mukaisesti Mtskhetan, Gardabanin, Kakhetin, Kukhetin, Gatšianin, Uplistsikhen, Odzrkhen ja Džavakhetin ensimmäisiä hallitsijoita.

Lähteet
-------

1. ↑  *Kartlis Tskhovreban* TITUS-teksti (georgiaksi)
2. ↑  Rapp, Stephen H.: *Studies In Medieval Georgian Historiography: Early Texts And Eurasian Contexts*, s. 427. Peeters Bvba, 2003. ISBN 90-429-1318-5.
**Pielisensuun kirkko** seisoo korkealla mäen laella Joensuun Niinivaaralla. Se on samannimisen seurakunnan pääkirkko. Suunnittelija on arkkitehti Veikko Larkas. Kirkko valmistui 1960.

Kirkko on tyyliltään ns telttakirkko: korkeakattoinen, pohjanmuodoltaan suorakaiteinen rakennus. Se on rakennettu tiilestä ja teräsbetonista. Huipulla on pieni kellotapuli. Kirkon korkeus on 36 metriä (Niinivaaran laki on 105 metriä merenpinnan yläpuolella).

Kirkkosali on 550 hengelle, urkulehteri 75 hengelle ja seurakuntasali 150 hengelle. Kirkossa on lisäksi pieni seurakuntasali eli alasali, useita kerhohuoneita ja työntekijöiden tiloja.

Kirkon kelloista toinen on evakuoitu Pälkjärven kirkosta. Niinivaaralla asuu paljon pälkjärveläisiä, joten se päätyi Joensuuhun. 

Kirkon peruskorjaus on tehty 1999. Vuonna 2007-2008 tehtiin kirkkorakennuksessa kunnostus ja laajennustöitä. Pohjakerrokseen kunnostettiin seurakunnantoimisto, diakoniatoimisto, työntekijöiden toimistotilat sekä lasten ja nuorten kerhotilat.

Kirkon taidetta
---------------

Kirkon alkuperäiset alttarivaatteet ovat tekstiilitaiteilija Dora Jungin suunnittelemat. Alttaritauluna on suuri risti ja mosaiikkiseinä, joka kuvaa ihmiselämän päiviä. Kuvanveistäjä Eva Ryynäsen Hyvä paimen –puuveistos on kirkon saarnastuolissa. Kirkon 20-vuotisjuhlien yhteydessä 1980 kirkolle luovutettiin taiteilija Kaisa Mäkelän suunnittelemia uusia alttaritekstiilejä, muun muassa punainen antependium, johon on kuvattu 12 apostolia.

Kuvia
-----

* Pielisensuun kirkko edestä.Pielisensuun kirkko edestä.
* Pielisensuun kirkko lännestä.Pielisensuun kirkko lännestä.
* Kirkon takana on Vesitorninpuisto.Kirkon takana on Vesitorninpuisto.
* Kirkkosali kohti alttaria.Kirkkosali kohti alttaria.

Lähteet
-------

* Erkki Kinnunen: Joensuun uskonnollinen elämä 1954–1999, (2000)

### Viitteet

1. ↑  Pielisensuun kirkko *joensuunseurakunnat.fi*. Viitattu 14.10.2020.

Aiheesta muualla
----------------

* Kuvia tai muita tiedostoja aiheesta **Pielisensuun kirkko** Wikimedia Commonsissa

* Joensuun evankelis-luterilaiset seurakunnat – kirkot (Arkistoitu – Internet Archive)
* KuMa – Pielisensuun kirkko (Arkistoitu – Internet Archive)
**Ville Haapoja** (s. 19. maaliskuuta 1998) on suomalainen uransa lopettanut koripalloilija, joka toimii nykyään rekrytointikonsulttina Palkkaa Minit Suomi Oy]:ssä.

Pelaajaura
----------

### Seurajoukkueet

Tampereen Pyrinnön kasvatti Haapoja pelasi Pyrinnön nuorisojoukkueissa muun muassa A- ja B-poikien SM-sarjoja. Kaudella 2013–2014 Haapoja oli B-poikien SM-sarjan tarkimpia kahden pisteen korintekijöitä, ja Pyrintö saavutti ikäluokan SM-hopeaa. Vuonna 2014 Haapoja pelasi myös ensimmäiset ottelunsa miesten valtakunnallisissa sarjoissa, kun hän edusti Pyrinnön reservijoukkuetta toiseksi korkeimmalla sarjatasolla. Seuraavalla kaudella hän kuului Pyrintö II:n runkopelaajiin yli 20 minuutin peliajalla ja 9,2 pisteen ottelukeskiarvolla.

Toukokuussa 2016 Haapoja siirtyi Pyrinnön kanssa kilpailleen BC Nokian joukkueeseen 2+1-vuotisella sopimuksella. Haapojalle ei kuitenkaan annettu juuri peliaikaa Nokian edustusjoukkueessa, ja hän pelasi alemmissa sarjoissa. Kauden 2017–2018 Haapoja pelasi rinnakkaislisenssillä M1DB-joukkue Raholan Pyrkivässä, missä hän pelasi tupla-tuplan keskiarvolla ja oli tehokkuuslukemallaan sarjan paras suomalaispelaaja sekä kolmen pisteen heittotarkkuudessaan sarjan toiseksi paras.

Toukokuussa 2018 Haapoja palasi Pyrintöön kaksivuotisella sopimuksella. Pyrinnön päävalmentaja Sami Toiviaisen mukaan aikaisempina vuosina loukkaantumisista kärsinyt Haapoja oli tarkoitus kehittää hyvään fyysiseen kuntoon, ja häntä oli tarkoitus peluuttaa myös ison laitahyökkääjän pelipaikalla. Peliaikaa Haapojan oli tarkoitus saada edustusjoukkueen ohella Pyrinnön M1DA:ssa pelanneessa reservijoukkueessa. Haapoja oli kuitenkin neljän kuukauden ajan pois kokoonpanosta palaten pelikuntoon helmikuun lopussa. 6. maaliskuuta hän heitti uudeksi liigaennätyksekseen seitsemän pistettä.

### Maajoukkue

Haapoja pelasi myös Suomen alle 18-vuotiaiden maajoukkueessa ja kuului maan turnauskokoonpanoon ikäluokan EM-kilpailuissa 2016, jossa Suomi sijoittui kahdeksanneksi.

Pelityyli ja ominaisuudet
-------------------------

Haapojaa luonnehdittiin pitkäraajaiseksi ja hyvin heittäväksi pelaajaksi, jonka fyysinen kunto on kehityskohde.

Lähteet
-------

* Ville Haapoja Suomen Koripalloliitto
* Maajoukkuetilastot Suomen Koripalloliitto

### Viitteet

1. 1 2 3  Ville Haapoja – Suomen Koripalloliitto
2. ↑
3. ↑
4. ↑   (Arkistoitu – Internet Archive)
5. ↑
6. ↑
7. ↑  Maajoukkuetilastot – Suomen Koripalloliitto
8. ↑   (Arkistoitu – Internet Archive)

Tampereen Pyrintö – Korisliiga 2021–2022
5 Pihlajamäki |
7 Leppänen |
9 L. Kilpinen |
10 Heinonen |
12 Gonzalvez |
14 Lehtonen |
16 Peltokangas |
Valmentaja Sopanen

Pyrintö Akatemia – I-divisioona A ja I-divisioona B 2020–2021
**Pyrintö Akatemia A**  

4 Pukkila |
5 Pihlajamäki |
7 Leppänen |
8 Puittinen |
10 Meldo |
14 Lehtonen |
21 Sukanen |
22 Ahvenjärvi |
28 Pitkänen |
31 Saarinen |
32 K. Williams |
86 Kiviranta |
93 Nurmi |  

Valmentaja D. Williams  

**Pyrintö Akatemia B**  

 Williams |
1 Nordman |
2 Puittinen |
3 Pukkila |
4 Savino |
5 Lähteenmäki |
6 Ahvenjärvi |
7 Kiviranta |
8 Nurmi |
7 Dementjeff |
10 Saarinen |
11 Viitanen |
13 Hattula |  

14 Nurminen |
15 Schalk Rodrigues |
Valmentaja Nikkilä
MG-34 tuliasemassa jalustalla varustettuna
**MG-34** (saks. *Maschinengewehr 34* eli konekivääri mallia 1934) on saksalainen toisen maailmansodan aikainen konekivääri. MG-34 tunnetaan maailman ensimmäisenä yleiskonekiväärinä, joka soveltui niin ilmatorjuntaan, jalkaväen tulitukiaseeksi kuin ajoneuvojen aseistukseksi. 

MG-34 suunniteltiin 1930-luvun alussa Rheinmetall-yhtiön insinööri Louis Stangen johdolla, ja se suunniteltiin alusta saakka vastaamaan Saksan armeijan tarpeita yleiskonekiväärinä. Ase hyväksyttiin käyttöön vuonna 1934 ja sen sarjatuotanto aloitettiin 1935. MG-34 toimi Wehrmachtin päätoimisena tulitukiaseena toisessa maailmansodassa aina vuoteen 1942, jolloin se vähitellen korvattiin nopeampaan sarjatuleen kykenevällä ja luotettavammalla MG-42:lla. Lisäksi MG-34:n valmistaminen oli kallista suhteessa MG-42:een ja sen tarkasti sovitetut osat kestivät taistelukenttien olosuhteita paljon MG-42:ta huonommin. MG-34 toimi kuitenkin sodan loppuun asti ajoneuvojen konekivääriaseistuksena. 

MG-34 sai sodan aikana useita rooleja. Jalkaväen tulitukiaseena sitä käytettiin haaratuella, joka mahdollisti nopean liikkumisen. Haaratuki voidaan kiinnittää joko piipun vaipan etuosaan tai piipun vaipan juureen, rungon eteen. Tarvittaessa nopeaa liikuteltavuutta käytettiin usein *Gurttrommelia*, pientä rumpulipasta, joka sisälsi yhden 50 patruunan vyön, jolloin vältettiin vyön sotkeutuminen ja aseen jumittuminen. Tuliasemassa MG-34 voitiin kiinnittää kiikaritähtäimellä varustettuun *Lafette 34* -kolmijalkaan. Ilmatorjunta-aseena palvellessaan se voitiin kiinnittää tarkoitukseen suunniteltuun kolmijalkaan ja varustaa erityisellä ilmatorjuntatähtäimellä. 

MG-34:ssä on piipun pikavaihto-ominaisuus, ja ohjeiden mukaisesti vaihdetun piipun elinikä on 5 000–6 000 laukausta.

Lähteet
-------

* McNab Chris: *Suuri Asekirja.* Kiina: Gummerus 2008. ISBN 978-951-20-6890-6.

### Viitteet

1. 1 2 3 4 5 6 7 8 9 10 11  McNab 2008: 430.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **MG-34**.
* Modern Firearms, MG-34

Kuvagalleria
------------

* MG-34 Lafette 34 -kolmijalalla, MG-34 haaratuella Gurttrommel -rumpulippaalla varustettuna, alimpana vaihtopiippu.MG-34 *Lafette 34* -kolmijalalla, MG-34 haaratuella *Gurttrommel* -rumpulippaalla varustettuna, alimpana vaihtopiippu.
* Saksalaisia sotilaita käyttämässä MG-34:ää Ranskassa vuonna 1944.Saksalaisia sotilaita käyttämässä MG-34:ää Ranskassa vuonna 1944.
* Ilmatorjuntakäyttöön muokattu versio aseesta.Ilmatorjuntakäyttöön muokattu versio aseesta.
**Margo Sybranda Everdina Scharten-Antink** (7. syyskuuta 1868 Zutphen, Alankomaat – 27. marraskuuta 1957 Firenze, Italia) oli alankomaalainen runoilija ja olympiamitalisti. Hän osallistui vuoden 1928 Amsterdamin olympialaisiin, joissa sai pronssia epiikassa miehensä Carel Schartenin kanssa teoksellaan "De nar uit Maremmen" ("Maremmien klovni"). Scharten-Antink sai arvostusta jo lapsena, kun hän kirjoitti esikoisromaaninsa *George Courvron* salanimellä Victorine d’Oxème ja teos julkaistiin myös Bergen op Zoomsen kaupungin paikallislehdessä. Virallinen esikoisromaani *Catharina* julkaistiin vuonna 1899 ja esikoisromaani *Talo täynnä ihmisiä* yhdessä Carelin kanssa vuonna 1908. Pariskunta joutui muuttamaan Carelin terveysongelmien vuoksi ensin Pariisiin, ensimmäisen maailmansodan aikana Englantiin ja lopulta Firenzeen vuonna 1924. 1920–1930-lukujen välisen menestyksen ajan jälkeen heidän taloudelliset ja yhteiskunnalliset vaikeudet alkoivat, mutta Margon saavutukset kirjallisuudessa toivat hänelle ritarin arvon Orania-Nassaun ritarikunnassa vuonna 1939.

Lähteet
-------

1. ↑  Margo Scharten-Antink *Athletes*. Olympedia. Viitattu 2.4.2021. (englanniksi)
2. ↑  Margo Sybranda Everdina Antink *Persoon*. Biografisch Portaal van Nederland. Viitattu 2.4.2021. (hollanniksi)
3. ↑  OLYMPIC GAMES ART COMPETITION MEDALLISTS (Sivu 18) *Art competitions at the Olympic Games*.  2.5.2019. The Olympic Studies Centre/ Olympic Foundation for Culture and Heritage. Viitattu 2.4.2021. (englanniksi)
4. ↑  van Rossem, G. (toim.): The Ninth Olympiad. Amsterdam 1928. Official Report (Sivut 892–894) *The Netherlands Olympic Committee*.  1928. Amsterdam:  J. H. de Bussy.  Arkistoitu 8.4.2008. Viitattu 2.4.2021. (englanniksi)
5. 1 2 3 4  Heuvelmans, Kim: Antink, Margo Sybranda Everdina (1868-1957) *Digitaal Vrouwenlexicon van Nederland*.  21.7.2017. van Huygens ING en OGC (UU). Viitattu 2.4.2021. (hollanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Belgia
* Yhdysvallat
* Tšekki
* Alankomaat

 |
|  |
| Henkilöt | 
* Alankomaat
* Deutsche Biographie

 |
|  |
| Muut | 
* IdRef

 |

 |
Kaksi hanfu-tyyliin pukeutunutta nuorta kiinalaisen kulttuurin festivaalilla
**Hanfu** (perint.: 漢服; yksink.: 汉服; pinyin: *hànfú*) on perinteinen kiinalainen pukeutumistyyli, joka juontaa juurensa muinaiseen Kiinaan. Hanfu-sana tarkoittaa kirjaimellisesti "han-kansan vaatetusta"; *han* viittaa Han-dynastiaan, joka hallitsi Kiinaa noin 2000 vuotta sitten.

Hanfu-pukeutumistyyli koostuu monista erilaisista vaatekappaleista, jotka vaihtelevat sukupuolen sekä eri aikakausien ja sosiaalisen aseman mukaan. Tyypillisesti hanfu koostuu puvusta, joka koostuu pitkästä, väljästä ja virtaavasta hameesta tai mekosta, joka on yleensä kiinnitetty vyötäröltä. Miehillä on yleensä pitkä tunika, joka on yhdistetty leveisiin housuihin tai mekkoon. Hanfu-vaatteissa käytetään myös erilaisia päähineitä, kuten hattuja tai huiveja.

Hanfu-pukeutumistyyliä arvostetaan sen kauneuden, perinteisyyden ja symbolisen merkityksen vuoksi. Se edustaa ylpeyttä Kiinan kulttuurista ja historiasta. Hanfu on suosittu erityisesti juhlallisissa tapahtumissa, kuten perinteisissä häissä, seremonioissa ja festivaaleilla.

Viime vuosina hanfu on kokenut elpymisen ja uuden suosion Kiinassa. Hanfu-yhteisö on kasvanut, ja nuoret ovat alkaneet innostua pukeutumaan perinteiseen tyyliin erityisesti tapahtumissa ja valokuvauksessa. Tämä hanfu-liike on myös levinnyt kansainvälisesti, ja hanfu-pukeutumista nähdään yhä enemmän Kiinan ulkopuolella tapahtumissa, kulttuurifestivaaleilla ja muilla foorumeilla, joissa jaetaan kiinalaista kulttuuria ja historiaa.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Muodin historia |
| --- |
|  |
| **Esihistoria** | 

|  |  |
| --- | --- |
| **Kivikausi** | 
* Paleoliittinen kausi
* Mesoliittinen kausi
* Neoliittinen kausi

 |
|  |
| **Muinaiset sivilisaatiot** | 
* Antiikin Kreikka
* Egypti
* Rooman valtakunta
* Kiina
* Muinainen Israel
* Intia
* Korea

 |

 |
|  |
| **Keskiaika** | 
* Anglosaksit
* Viikingit
* Bysantti
* Varhaiskeskiaika
	+ 400–1000
* Sydänkeskiaika
	+ 1000–1300
* Myöhäiskeskiaika
	+ 1300–1500-luvut

 |
|  |
| 1600–1795-lukujen muoti länsimaissa | 
* 1600–1650
* 1650–1700
* 1700–1750
* 1750–1775
* 1775–1795

 |
|  |
| **1800-luvun muoti länsimaissa** | 
* 1795–1805
* Empiretyyli
	+ 1804–1820
* 1820-luku
* Viktoriaaninen muoti
	+ 1830-luku
	+ 1840-luku
	+ 1850-luku
	+ 1860-luku
	+ 1870-luku
	+ 1880-luku
	+ 1890-luku

 |
|  |
| **1900-luvun muoti** | 
* Edvardiaaninen muoti
	+ 1900-vuosikymmen
	+ 1910-luku
* 1920-luku
* 1930-luku
* 1940-luku
* 1950-luku
* 1960-luku
* 1970-luku
* 1980-luku
* 1990-luku

 |
|  |
| **2000-luvun muoti** | 
* 2000-vuosikymmen
* 2010-luku
* 2020-luku

 |

 |
**Suomelan talo** on Helsingin Kruununhaassa osoitteessa Maurinkatu 4 sijaitseva kuusikerroksinen asuintalo, joka valmistui vuonna 1911. Rakennusmestari Heikki Kaartisen suunnittelema rakennus edustaa arkkitehtuuriltaan myöhäisjugendia. Suomelan talossa on 34 asuntoa.

Suomelan talo kuuluu Liisanpuistikon reunalla sijaitsevaan Poron kortteliin. Sen pohjoispuolella osoitteessa Maurinkatu 6 on Svenska Klubbenista tunnettu Donnerin talo, ja toisella puolella koko korttelin eteläpuolelle levittyvä Maurinkatu 2.

Katutason kerros on graniittia ja muuten julkisivun maali on vaihtunut vuosien varrella hyvinkin vaaleasta beigestä nykyiseen punertavaan. Rakennuksen merkittävä piirre on sen kadulle näkyvä U:n muotoinen pohjakaava. Tässä pyrkimyksenä lienee ollut järjestää merinäköalaa useampaan ikkunaan. Jokaisessa kerroksessa on neljä kadunpuoleista asuntoa, ja niiden takana kaksi pienempää asuntoa. Julkisivun puoleisissa asunnoissa on erkkeri-ikkunat ja pienet parvekkeet. Rakennuksen keskiosaa korotettiin vuonna 1926, ja samalla sen yläkerrosten jugendjulkisivua yksinkertaistettiin olemaan enemmän linjassa 1920-luvun klassismin kanssa.

Lähteet
-------

1. 1 2  Moorhouse Jonathan – Carapetian, Michael – Ahtola-Moorhouse, Leena: *Helsingin jugendarkkitehtuuri 1895–1915*. Suomentanut Suni, Annikki. Otava, 1987. ISBN 951-1-09018-6.
2. ↑  Maurinkatu 4, 00170, Helsinki *Oikotie*. Viitattu 27.1.2023.
3. ↑  Virkamiehet ja professorit asuivat Liisanpuistikon reunamilla Poron korttelissa *Helsingin Sanomat*. Viitattu 27.1.2023.

Kirjallisuutta
--------------

* Moorhouse Jonathan – Carapetian, Michael – Ahtola-Moorhouse, Leena: *Helsingin jugendarkkitehtuuri 1895–1915*, s. 90–91. Otava 1987. Suomentanut Annikki Suni
**Ekapeli** on tietokoneella ja mobiililaitteilla toimiva lasten opettelupeli, joka on käännetty usealle kielelle nimellä **GraphoGame**. Pelissä lapset oppivat esimerkiksi lukutaidon ensimmäiset askeleet. Ensimmäisessä vaiheessa lapsi oppii kirjainten ja äänteiden vastaavuudet, ja seuraavaksi peli harjoittaa tavuja ja kokonaisia sanarakenteita. Näin lapsi oppii vähitellen muodostamaan kirjaimista ensin lyhyitä ja sitten pidempiä sanoja. Lisäksi peli tunnistaa lapsen tason ja osaa auttaa myös lukivaikeuksista kärsiviä. Mikäli lapsella on ongelmia tietyn kirjaimen tai kirjainyhdistelmän kanssa, peli mukautuu oppijan taitoihin ja tarjoaa vaikeaksi havaittua yksikköä siten, että lapsi oppisi sen. 

Ekapelissä opetellaan myös esimerkiksi matematiikkaa. Siitä on erilaisia versioita, esimerkiksi Ekapeli-Eskari, Ekapeli-Matikka ja maahanmuuttajille tehtyjä suomen kielen oppimispelejä, kuten Ekapeli-venäjä. 

Ekapelin kehitti professori Heikki Lyytinen Jyväskylän yliopiston psykologian laitoksen ja Niilo Mäki Instituutin työryhmän kanssa. Peli pohjautuu Lyytisen jo 1990-luvulla aloittamiin seurantatutkimuksiin lapsilla, joilla on geneettinen lukihäiriöriski eli perinnöllinen taipumus, joka tulee usein esille lukemaan oppimisen ja lukutaidon ongelmina (dysleksia). Suomessa Ekapeliin liittyvää LukiMat-palvelua ylläpitää opetus- ja kulttuuriministeriö, ja siksi pelaaminen on oppijoille ilmaista eikä vaadi rekisteröitymistä.

Pelistä on olemassa lukuisia tutkimusversioita eri kielillä. Esimerkiksi chinyanjan-, swahilin-, afrikaansin-, englannin- ja saksankielisiä versioita testataan tällä hetkellä Sambiassa, Keniassa, Namibiassa, Britanniassa, Yhdysvalloissa ja Sveitsissä.

Tokapeli
--------

Ekapelin kehittäjä Heikki Lyytinen on kertonut rahoittaneensa ja suunnitelleensa Ekapelin jatkoksi *Tokapeli*-oppimisympäristön. Lyytisen mukaan Ekapeli opettaa peruslukutaidon, kun taas Tokapeli tukee luetun ymmärtämistä. Tokapeli on suunnattu etenkin toisen luokan oppilaille. Suomessa kaikilla ala-asteen opettajilla on mahdollisuus käyttää Tokapeliä maksutta.

Katso myös
----------

* Heikki Lyytinen

Lähteet
-------

* GraphoGame
* Graphogame-tutkimusverkosto
* Professori Heikki Lyytisen julkaisut

### Viitteet

1. ↑  Ylen uutiset
2. ↑  Ketonen, Ritva: Mikä Ekapeli on? (pdf) (s. 3) *Ekapeli lukemaan oppimisen tukena*.  2006. Opetushallitus.  Arkistoitu 5.4.2013. Viitattu 12.1.2013.
3. ↑  Ekapeli lukemisen taitojen harjoitteluun *lukimat.fi*. Niilo Mäki Instituutti. Viitattu 12.1.2013.
4. ↑  Tekniikan Maailma *tekniikanmaailma.fi*. Viitattu 6.1.2024.

Aiheesta muualla
----------------

* Ekapelin verkkosivut
* GraphoGame
* Väitöskirja Ekapelistä
* GraphoGame-tutkimus Agora Centerissä[vanhentunut linkki]
* Opetus- ja kulttuuriministeriö: Lukimat-ympäristö *minedu.fi*.  Arkistoitu 10.6.2015. Viitattu 11.10.2013.
* Opetus- ja kulttuuriministeriö: LukiMat-verkkopalvelu auttaa pienten koululaisten oppimisvaikeuksissa *minedu.fi*.  Arkistoitu 9.5.2008. Viitattu 11.10.2013.
**Muros** (sardiksi *Mùros*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 852 asukasta (vuonna 2016) ja sen pinta-ala on 11,23 neliökilometriä. Se sijaitsee 305 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Muros** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
**The Eye of Judgment** on PlayStation 3:lle vuonna 2007 julkaistu vuoropohjainen keräilykorttipeli, joka hyödyntää PlayStation Eye -kameraa.

Pelimekaniikka
--------------

Pelialustana on 3×3-kokoinen ruudukko, ja tavoitteena on saada ensimmäisenä viisi korttia pöytään tai saada toisen kortit loppumaan kesken.

Ruudukot on jaoteltu viiteen eri elementtiin: Tuli (Fire), Vesi (Water), Maa (Earth), Metsä (Wood) ja Bioliitti (Biolith). Bioliittia lukuun ottamatta saman elementit kortit saavat omassa ruudussaan kahden energian bonuksen ja vastaelementissään (esimerkiksi Tuli → Vesi) menettävät kaksi. Kenttiä voi myös pyöräyttää ympäri kesken pelin, jolloin tulikentästä saattaa tulla vesikenttä.

Kortteja pelataan pöytään käyttämällä manaa, jota myös loitsukortit usein tarvitsevat toimiakseen.

Kortit
------

Pelin julkaisussa kortteja tuli ensin 110 erilaista, mutta maaliskuun lopussa julkaistiin 100 lisää, ja Set 3 laajennus tuli vuoden 2008 loppupuolella.

Suomessa kortteja voi ostaa kahdeksan kortin pusseissa (sisältää viisi Commonia, kaksi Uncommonia ja yhden Raren tai Ultra raren kortin). Joskus Ultra Raren tilalta löytyy harvinainen Phantom-kortti, jossa ei ole hahmon kuvaa tai tietoja ollenkaan.

Lisäksi myynnissä on myös valmiita 30 kortin Theme Deckejä, joissa on myös kortteja joita ei normaaleista korttipusseista saa ollenkaan.

Linkit
------

* Virallinen *The Eye of Judgment* -sivusto
Charitén päärakennus
**Charité** on yliopistollinen sairaala Berliinissä, ja se on sekä Humboldt-yliopiston että Freie Universität Berlinin yhteinen instituutio lääketieteellistä opiskelua varten. 

Charitén sairaalakompleksi on nykyään Euroopan suurin yliopistollinen sairaala. Se on perustettu jo vuonna 1710, joten se on myös yksi Euroopan vanhimmista yhä toiminnassa olevista sairaaloista. Sairaalassa on 3 300 vuodepaikkaa, opiskelijoita noin 8 000 ja henkilökuntaa noin 14 000, ja sillä on yli 60 leikkaussalia ja yli miljardin euron vuosivaihto. Charitéssa työskentelee lähes 5 000 tutkijaa.

Charitéta pidetään Saksan parhaana sairaalana. Newsweek-lehti on nimennyt sen koko Euroopan parhaaksi sairaalaksi vuosina 2018 ja 2019. Kymmenkunta Charitén tutkijaa on saanut Nobelin palkinnon.

Charitéssa on hoidettu mm. Aleksei Navalnyitä ja Julija Tymošenkoa.

Lähteet
-------

1. ↑  AnsellEurope: Charité (Arkistoitu – Internet Archive)
2. 1 2 3  Visa Noronen: Saksa lähettää suojelullaan viestin Putinille.  *Ilkka-Pohjalainen*, 26. elokuuta 2020.  I-Mediat Oy.

Aiheesta muualla
----------------

* Sairaalan viralliset sivut

CommonsCommons
Wikimedia Commonsissa on kuvia tai muita tiedostoja aiheesta **Charité**.
Rantakylän kirkko, alttari
**Rantakylän kirkko** on Joensuun Rantakylän seurakunnan pääkirkko. Se valmistui vuonna 1981. Kirkon on suunnitellut arkkitehti Veijo Martikainen. Kirkko on punatiilinen rakennus, sisältä kirkon seinät ovat valkoiseksi rapattua tiiliseinää.

Kirkko sijaitsee keskellä Rantakylän kaupunginosaa, mäntymetsikön ympäröimänä Rantakylän toimintakeskuksen ja liikekeskuksen vieressä. Se on linjoiltaan pelkistetty ja moderni.

Kirkossa on istumapaikkoja 350 hengelle, kirkkosaliin yhdistettävästä seurakuntasalista lisäpaikkoja saadaan 200 hengelle.Rakennukseen kuuluvat myös laajat seurakunnan työntekijöiden toimisto, - vastaanotto- ja kokoustilat sekä lasten ja nuorten toimitilat. Kirkon urut ovat urkurakentamo Veikko Virtasen valmistmat 20-äänikertaiset urut. Ne ovat valmistuneet 1982. Urkujen disposition on suunnitelleet kanttori Paavo Stedt ja Pauli Pesonen yhdessä rakentamon kanssa. Urkujen julkisuvun on suunnitellut Veikko Virtanen ja arkkitehti Veijo Martikainen.

Kirkkotaide
-----------

Tunnetuin työ kirkossa on kastemaljan yläpuolelle sijoitettu kuvanveistäjä Kain Tapperin työ "Aamu". Kaksi metriä korkea ja puolitoista metriä leveä pelkistetty, puinen seinäreliefi sai seurakunnassa aikoinaan ristiriitaisen vastaanoton. 

Pirkko Hammarberg on suunnitellut kirkon kirkkotekstiilit ja kuusiosaisen kala-aiheisen kuultokudostyön seurakuntasalin puolella. Kirkkosalin katon rajassa olevaan ikkunaan valmistui 1993 Raimo Puustisen lasimaalaus "Ilosanoma", joka koostuu noin tuhannesta lasinosasesta.

Lähteet
-------

1. ↑  Rantakylän kirkko *joensuunseurakunnat.fi*. Viitattu 19.10.2020.
2. ↑  Rantakylän kirkko, Joensuu *suomenurut.fi*. Viitattu 19. 10.2020.
3. ↑  Raimo Puustinen *kuvataiteilijamatrikkeli.fi*. Viitattu 19. 10. 2020.
**Nughedu San Nicolò** (sardiksi *Nughèdu*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 819 asukasta (vuonna 2016) ja sen pinta-ala on 67,89 neliökilometriä. Se sijaitsee 577 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Nughedu San Nicolò** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
**Kuntamaisema Oy** on vuonna 2008 perustettu yritys, joka jatkaa Sitran Terveydenhuollon ohjelman Maisema-hankkeissa aloitettua työtä kuntien sosiaali- ja terveyspalvelujen palvelurakenteiden kehittämiseksi ja kustannusten hallitsemiseksi. 

Kuntamaisema Oy:n perustamista edelsi yhteensä 21 kunnan kanssa suoritettu kehitys- ja testausvaihe, joka osoitti ns. Raision mallin   pohjalta kehitetyn Maisema-mallin  käyttökelpoisuuden erilaisissa kuntaympäristöissä. Kuntamaisema Oy:n tarjoamaa johdon raportointimallia hyödyntää yli 50 kuntaa vuosittain. 

Maisema-hankkeiden myötä kuntien kysyntä mallia kohtaan kasvoi niin suureksi, ettei kysyntään voitu enää vastata hankkeen puitteissa. Kuntamaisema Oy työskentelee yhdessä kuntien kanssa päämääränä sosiaali- ja terveyspalvelujen palvelurakenteen kokonaisvaltainen optimointi Maisema-työkalujen avulla. 

Kuntamaisema Oy on osa NHG-konsernia. Liiketoimintajohtajana toimii Ville Niukko.

Lähteet
-------

1. ↑  Kuntamaisema aloittaa toimintansa[vanhentunut linkki]
2. ↑  Sitran Terveydenhuollon ohjelman esittely (Arkistoitu – Internet Archive)
3. ↑  Sitra: Maisema-hankkeiden esittely (Arkistoitu – Internet Archive)
4. ↑  Raision kaupunki: Raision malli -yleisesittely[vanhentunut linkki]
5. ↑  Kunnat.net: Raision tilaaja-tuottaja toimintatapa
6. ↑  Maisema-mallin yleisesittelykalvot[vanhentunut linkki]

Aiheesta muualla
----------------

* Kuntamaisema Oy:n viralliset sivut
* Kuntamaiseman aineistopankki
* Sitran Maisema-hankkeet ja hankkeiden raportit (Arkistoitu – Internet Archive)
* Sitra puheenvuorot: Eero Vaissi, Terveydenhuollon toiminnan ja talouden läpinäkyvyys on kaikkien etu[vanhentunut linkki]
Pikku Hiawatha esiintyi ensimmäisen kerran samannimisessä piirroselokuvassa vuonna 1937
**Pikku Hiawatha** on Disneyn kuvitteellinen sarjakuvahahmo. Hiawatha on pieni intiaanipoika, joka seikkailee tavallisesti Pohjois-Amerikan luonnossa. Suomessa Hiawatha-sarjakuvaa julkaistaan *Aku Ankka* -lehdessä. Hiawathalla on tavallisesti päässään sulka sekä jalassaan intiaanihousut. Hiawatha kantaa myös toisinaan jousipyssyä mukanaan.

Pikku Hiawatha esiintyi ensimmäisen kerran vuonna 1937 *Silly Symphonies* -sarjan piirretyssä lyhytelokuvassa *Little Hiawatha*. Hiawathalla ei ollut elokuvassa vuorosanoja. Elokuva esitettiin Suomessa muun muassa 1980-luvun *Pätkis*-sarjassa. Tämä on toistaiseksi Hiawathan ainoa filmiesiintyminen.

Sarjakuvissa Hiawatha esiintyi ensi kerran *Silly Symphonies* -sanomalehtisarjakuvissa vuosina 1940–1942. Sarjassa oli myös toinen vakiohahmo, Hiawathan tyttöystävä Pikku Minnehaha. Edelleen hahmot puhuivat hyvin harvoin.

Sarjakuvalehtiesiintymiset Yhdysvalloissa jäivät vuosiin 1952–1959, jolloin Hiawatha kuului aluksi *Walt Disney’s Comics and Stories* -lehden vakiohahmoihin. Vuosikymmenen lopulla Hiawathaa ilmestyi neljä omaa numeroa Dell Comicsin *Four Color* -sarjassa. Lehtisarjat erosivat aikaisemmista sarjakuvista: Nyt Hiawatha puhui jatkuvasti, ja Minnehahan tilalle sarjaan tuotiin pikkusisko Auringonkukka ja isä Suuri Päällikkö, joiden kanssa Hiawatha saattoi keskustella. Eurooppalaisia Hiawatha-sarjakuvia on ilmestynyt myöhemminkin, ja niissä on harvakseltaan esiintynyt äiti Mokkasiina, ja aivan viime vuosina useinkin vähän vanhempi intiaanipoika Pikku Puuma.

Hahmon nimi tulee Henry Wadsworth Longfellow’n runoelmasta *Laulu Hiawathasta* (*The Song of Hiawatha*), joka kertoo muinaisesta intiaanipäälliköstä Hiawathasta.

Aiheesta muualla
----------------

* Pikku Hiawatha Toonopediassa (englanniksi)
**Palau** (galluuriksi *Lu Palàu*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 4 209 asukasta (vuonna 2016) ja sen pinta-ala on 44,44 neliökilometriä. Se sijaitsee 5 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Palau (Italia)** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
**Kuopion Energia** -konserni muodostuu emoyhtiö **Kuopion Energia Oy:stä** ja tytäryhtiö **Kuopion Sähköverkko Oy:stä**. Emoyhtiössä ovat energiantuotanto-, kaukolämpö- ja kaukojäähdytysliiketoiminnot, liiketoimintateknologia sekä talous- ja henkilöstöhallinto. Kuopion Sähköverkko vastaa kolmen liiketoimintayksikkönsä kautta noin 60 000 asiakkaan sähköverkkotoiminnasta omalla jakelualueellaan. Kuopion Energia -konserni on kokonaisuudessaan Kuopion kaupungin omistama. Konsernin palveluksessa on noin 130 henkilöä.

Kuopion Energia Oy:n toimitusjohtaja on Esa Lindholm ja Kuopion Sähköverkko Oy:n toimitusjohtajana on Kari Väänänen.

Tuotanto
--------

Yhtiöllä on Kuopion alueella Haapaniemen kaupunginosassa kaksi yksikköä käsittävä lämpövoimalaitos, joka tuottaa sekä sähköä että kaukolämpöä. Jo yli 60 % koko energiantuotannosta perustuu puuperäisiin polttoaineisiin (2021). Turpeen sekä polttoöljyn käyttöä Kuopion Energia on vähentänyt merkittävästi edellisten vuosien aikana, ja tavoitteena onkin päästä eroon hiilidioksidipäästöistä vuoteen 2030 mennessä. Lisäksi sillä on pienempiä öljyä polttavia lämpövoimaloita kaukolämmön tuottamista varten useissa muissa kaupunginosissa, mutta niitä käytetään vain lämmönjakeluhäiriöiden aikana, joten kevyen polttoöljyn käyttö on vain 0,2 %.

Historia
--------

Kuopion Energian Haapaniemen lämpövoimalaitoksen kaksi vanhinta yksikköä vuonna 2006. Yksiköt on rakennettu vuosina 1972 ja 1982.
Yhtiö on perustettu vuonna 1906 nimellä Kuopion kaupungin sähkölaitos. Yhtiön voimalaitos Haapaniemi 1 oli valmistuessaan 1972 ensimmäisiä sähkön ja lämmön yhteistuotantolaitoksia ja myös ensimmäisiä turvetta polttoaineena käyttäviä laitoksia. Sen rinnalle rakennettu Haapaniemi 2 on valmistunut 1982. Haapaniemi 3 aloitti vuonna 2012, jolloin Haapaniemi 1 suljettiin. 

2000-vuosikymmenellä keskusteltiin energiayhteistyöstä Savon Voiman ja Kuopion Energian välillä. Neuvoteltu yhteistyösopimus ei kuitenkaan saanut hyväksyntää Kuopion kaupunginvaltuustossa, jonka enemmistö halusi pitää energiahuollon omissa käsissä. Vuonna 2018 Savon Voima, Kuopion Energia, Jyväskylän Energia ja Lappeenrannan Energia allekirjoittivat perustamissopimuksen yhteisestä sähkönmyynti- ja energiapalveluyhtiöstä. Täten muodostettu Väre Energia Oy aloitti toimintansa 1.1.2019.

Lähteet
-------

* *Kuopion ilmastopoliittinen ohjelma 2009–2020*, s. 50–51. Kuopion kaupunki, 2009. Teoksen verkkoversio (viitattu 25.9.2009). [vanhentunut linkki]

### Viitteet

1. 1 2  Kuopion Energia Oy *YTJ - Yritys- ja yhteisötietojärjestelmä*. Patentti- ja rekisterihallitus.  Arkistoitu 3.5.2014. Viitattu 15.3.2010.
2. ↑  Tietoa yrityksestä Kuopion Energia. Viitattu 12.10.2021.
3. ↑  Organisaatiokaavio Kuopion Energia. Viitattu 12.10.2021.
4. ↑  Kuopion Energia saavuttaa ilmastotavoitteensa yhdessä asiakkaiden kanssa – eroon hiilidioksidipäästöistä 2030 *Sähkoviesti*. Viitattu 12.10.2021.
5. ↑  Pois Kuopiosta *Savon Sanomat*.  17.5.2008. Viitattu 6.9.2009. [vanhentunut linkki]
6. ↑  Uusi sähkönmyyntiyhtiö Väre Energia aloittaa vuoden vaihteessa *Yle Uutiset*. Viitattu 31.1.2019.

Aiheesta muualla
----------------

* Kuopion Energian verkkosivut
* Väre Energian verkkosivut
**Banari** (sardiksi *Bànari*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 580 asukasta (vuonna 2016) ja sen pinta-ala on 21,25 neliökilometriä. Se sijaitsee 419 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Banari** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
**Aglientu** (galluuriksi *Santu Francìscu di l'Aglièntu*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 171 asukasta (vuonna 2016) ja sen pinta-ala on 148,19 neliökilometriä. Se sijaitsee 420 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Aglientu** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
**Elblągin piirikunta** (puol. *powiat elbląski*) on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 57 211. Piirikunta on jaettu yhdeksään maalaiskuntaan, jotka ovat Elbląg, Godkowo, Gronowo Elbląskie, Markusy, Milejewo, Młynary, Pasłęk, Rychliki sekä Tolkmicko ja niissä on kylien lisäksi kolme kaupunkia; Pasłęk, Tolkmicko ja Młynary. Hallintokeskus Elbląg muodostaa oman kaupunkipiirikuntansa.

Elblągin piirikunnan työttömyysaste oli vuoden 2018 lopussa 13,4 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.

Piirikunnan väestöpyramidi 2014.
Vuoden 2019 lopussa Elblągin piirikunnassa arvioitiin olevan 57 211 asukasta, joista 49,9 prosenttia naispuolisia ja 50,1 prosenttia miespuolisia. Puolan väestönlaskennassa 2011 väkiluvun laskettiin olevan 58 326 ja sen ennakoidaan vuoteen 2050 mennessä pienenevän 53 228 asukkaaseen. Alle 18-vuotiaiden arvioitiin vuoden 2019 lopussa muodostaneen 18,8 prosenttia piirikunnan väestöstä, työikäisten 62,1 prosenttia ja eläkeikäisten 19,1 prosenttia väestön keski-iän ollessa 40,6 vuotta. Elävänä syntyneiden määrä oli vuonna 2019 yhteensä 550 lasta. Väestönlaskennassa 2011 puolalaisten lisäksi ainoa vähintään prosentin väestöstä muodostava ryhmä olivat ukrainalaiset, joita oli yhteensä 1 097 eli 1,9 prosenttia piirikunnan koko väestöstä.

Lähteet
-------

1. 1 2 3 4 5 6 7 8 9 10  Powiat elbląski w liczbach *Polska w liczbach*. Viitattu 10.10.2020. (puolaksi)
2. ↑  District Elblągin piirikunta. Viitattu 10.10.2020. (englanniksi)
3. ↑  Territorial units (Territorial units layout-pudotusvalikosta valittaessa vaihtoehto "Administrative units", sitten alle avautuvasta luettelosta kohta "Warmińsko-Mazurskie") Puolan tilastokeskus. Viitattu 10.10.2020. (puolaksi, englanniksi)
4. ↑  Elbląg *Polska – Portal Informacyjny*. Viitattu 10.10.2020. (puolaksi)
5. 1 2  Mniejszości narodowe i etniczne oraz społeczność posługująca się językiem kaszubskim wg powiatów w 2011 r. Puolan sisäministeriö.  Arkistoitu 19.6.2021. Viitattu 10.10.2020. (puolaksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Warmia-Masurian piirikunnat |
| --- |
|  |
| Kaupunkipiirikunnat | 
* Olsztyn (hallintokeskus)
* Elbląg

 |
|  |
| Piirikunnat | 
* Bartoszyce
* Braniewo
* Działdowo
* Elbląg
* Ełk
* Giżycko
* Gołdap
* Iława
* Kętrzyn
* Lidzbark
* Mrągowo
* Nidzica
* Nowe Miasto
* Olecko
* Olsztyn
* Ostróda
* Pisz
* Szczytno
* Węgorzewo

 |

 |
**Arzachena** (galluuriksi *Alzachèna*, sardiksi *Altzaghèna*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 13 650 asukasta (vuonna 2016) ja sen pinta-ala on 230,85 neliökilometriä. Se sijaitsee 85 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Arzachena** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Jäteauto Japanissa.
**Jäteautonkuljettaja** on henkilö, joka kuljettaa jäteautoa. Suomessa jäteautonkuljettajan palkka kuukaudessa on 2619 euroa. Jäteautonkuljettajan työssä pääsyvaatimuksia ovat voimassa oleva ajokortti, hyvä fyysinen kunto, koska tehtävänä on siirrellä ja kuljettaa jätteitä, sekä jäteauton kunnossapidosta huolehtiminen, koska sen täytyy olla aina käyttövalmis. Työ vaatii myös erityistä kokemusta ja koulutusta jätehuollon alalta. Tähän työhön valmistuneiden on noudatettava erittäin tiukkoja ympäristö- ja turvallisuussääntöjä ja osattava käsitellä erilaisia jätteitä. Jäteautonkuljettajaksi voi esimerkiksi opiskella Keski-Pohjanmaan ammattiopistolla, ammattiopisto Tavastialla, Keski-Uudenmaan koulutusyhtymällä, koulutuskeskus JEDU:lla, Pohjois-Karjalan koulutusyhtymällä, Salon seudun ammattiopistolla, Tampereen seudun ammattiopistolla, Ylä-Savon ammattiopistolla ja Turun seudun ammattiopistolla.

Ammatin toimenkuva
------------------

Jäteautonkuljettajan tehtävänä on kerätä kaupunkien, kylien kuntien, kiinteistöjen ja laitoksien jätteet ja kuljettaa ne jäteasemalle tai jätekeskukseen. Työssä vaaditaan fyysisistä kuntoa ja kykyä kuljettaa painavia kuormia vakaasti, työssä on myös oltava huolellisia ja tarkkoja, jotta vaaratilanteiden syntymiseen on pienempi riski. Yleensä jäteautonkuljettajat työskentelevät ryhmissä ja heillä on tärkeä rooli jätehuollon sujuvuuden varmistamisessa.

Lähteet
-------

1. ↑  Jäteautonkuljettaja *duunitori.fi*. Duunitori. Viitattu 1.2.2024.
**Tuotteen elinkaari** tarkoittaa esineen, ohjelmiston tai muun vastaavan käyttöaikaa tuotteena. Tuotteen elinkaari alkaa jo esisuunnitteluvaiheessa, tuotteelle asetettavia vaatimuksia kartoitettaessa ja tuotteen ominaisuuksia määriteltäessä. Ominaisuuksien määrittelyn jälkeen *suunnitteluvaiheessa* tuote muokkaantuu yleensä useiden iteratiivisten suunnittelusyklien ja mahdollisten prototyyppivaiheiden aikana. Suunnitteluvaiheen jälkeen tuote siirtyy *tuotantoon* ja valmistuu käyttäjille käytettäväksi. Käytön aikana sitä *huolletaan* ja parannellaan vikoja korjaamalla sekä uusia ominaisuuksia lisäämällä. Tuotteen elinkaaren viimeinen vaihe on tuotteen *poistuminen käytöstä* joko jätteeksi tai kierrätykseen.

Työkaluksi yhdistämään eri vaiheiden toimintoja ja hallintaa on kehitetty erityisiä tietokoneohjelmia, niin sanottuja PLM-järjestelmiä (engl. *PLM - Product lifecycle management, tuotteen elinkaaren hallinta*). 

Tuotteen elinkaarelle voidaan myös laskea kokonaiskustannukset, *elinkaarikustannus*, ja tutkia eri vaiheiden osuutta niistä.

Tuotteen paras käyttöikä on sen elinkaaren keskivaiheen osa ja hiukan sen jälkeinen osa. Silloin vikoja on vähiten, toiminnallisuus hyvä ja käyttökelpoisuus parhaimmillaan. Tuotteen lisäksi elinkaarta ajatellaan myös *yksittäisen laitteen elinkaarena*.

Tuottajan näkökulmasta tuotteen elinkaari on se aika, joka alkaa tuotteen esisuunnitteluvaiheesta ja päättyy tuotteen tuotannon sekä teollisen tai kaupallisen tuen loputtua. Tuotteen tai palvelun loppukäyttäjä arvioi tuotetta sen hyödyllisyyttä ja kustannustehokkuutta elinjaksoa hallitsemalla.

Katso myös
----------

* Elinkaari
* Ohjelmiston julkaisuelinkaari